techiaith/cofnodycynulliad_en-cy huggingface dataset:
English: Well, I thank the Deputy Minister for that brief answer, but, Deputy Minister, the draft national framework encompasses local development plans, strategic development plans, developments of national significance, which all sit alongside 'Planning Policy Wales', and all supposedly based on a regional structure. Given this desire to move to regional centres of governance, could the Welsh Government give consideration to having just five regional centres of governance, perhaps based on the Welsh Assembly electoral regions, rather than the somewhat haphazard mix of local authorities-based economic regions that now exist or are proposed? These larger regions would have larger budgets, which would better facilitate strategic planning, particularly for infrastructure projects, thus underpinning the Government's strategic development plan for Wales.
Welsh: Wel, diolch i'r Dirprwy Weinidog am ei ateb cryno, ond Ddirprwy Weinidog, mae'r fframwaith cenedlaethol drafft yn cwmpasu cynlluniau datblygu lleol, cynlluniau datblygu strategol, datblygiadau o arwyddocâd cenedlaethol, pob un ohonynt yn sefyll ochr yn ochr â 'Pholisi Cynllunio Cymru', a phob un yn seiliedig yn ôl y sôn ar strwythur rhanbarthol. O ystyried yr awydd hwn i newid i ganolfannau llywodraethu rhanbarthol, a allai Llywodraeth Cymru ystyried cael pum canolfan lywodraethu ranbarthol yn unig, yn seiliedig, efallai, ar ranbarthau etholiadol Cynulliad Cymru, yn hytrach na'r gymysgedd ychydig yn ddi-drefn o ranbarthau economaidd sy'n seiliedig ar awdurdodau lleol sydd bellach yn bodoli neu'n cael eu hargymell? Byddai gan y rhanbarthau mwy hyn gyllidebau mwy, a fyddai'n hwyluso cynllunio strategol yn well, yn enwedig ar gyfer prosiectau seilwaith, ac felly'n sail i gynllun datblygu strategol y Llywodraeth ar gyfer Cymru.
English: If I've understood the Member's point correctly, the regions that exist are based, certainly in the south-east, on the Cardiff capital region, which is a city region that's now been in development for some years and has the buy-in of the local authorities. You can certainly make arguments about where the line should be drawn between the mid Wales region and the Swansea bay city region, but you can always have these judgments about which bit should be in which and so on. We are willing to keep an open mind. If there's support within the local authorities for recalibrating those, we'd look at it, of course. But we have a small capacity at play here between the local authorities and the Welsh Government, and we need to pick an optimum number where we can get some gravity together to be able to marshal our resources properly to great effect, and the more we chop them around, the more difficult it becomes to get the results we're looking for.
Welsh: Os wyf wedi deall pwynt yr Aelod yn iawn, mae'r rhanbarthau sy'n bodoli yn seiliedig, yn sicr yn y de-ddwyrain, ar brifddinas-ranbarth Caerdydd, dinas-ranbarth a fu'n cael ei ddatblygu ers rhai blynyddoedd bellach ac sydd wedi cael cefnogaeth yr awdurdodau lleol. Yn sicr, gallwch ddadlau ynglŷn â ble y dylid tynnu'r llinell rhwng rhanbarth canolbarth Cymru a dinas-ranbarth bae Abertawe, ond gallwch bob amser gael y safbwyntiau hyn ynglŷn â pha ddarn a ddylai fod ym mha un ac yn y blaen. Rydym yn barod i gadw meddwl agored. Os oes cefnogaeth ymhlith yr awdurdodau lleol i'w hailraddnodi, byddem yn ystyried hynny, wrth gwrs. Ond ychydig o gapasiti sydd gennym i chwarae ag ef yma rhwng yr awdurdodau lleol a Llywodraeth Cymru, ac mae angen inni ddewis y nifer gorau posibl fel y gallwn sicrhau bod gennym allu i reoli ein hadnoddau mewn modd priodol ac effeithiol, a pho fwyaf y byddwn yn eu hollti, yr anoddaf fydd cael y canlyniadau rydym yn edrych amdanynt.
English: Yes. The south Wales Valleys have seen significant investment in digital connectivity infrastructure, with the Superfast Cymru scheme investing over £66.9 million to provide fast fibre broadband access to over 244,600 premises.
Welsh: Gwnaf. Mae cymoedd de Cymru wedi cael buddsoddiad sylweddol mewn seilwaith cysylltedd digidol, gyda chynllun Cyflymu Cymru yn buddsoddi dros £66.9 miliwn i ddarparu mynediad at fand eang ffeibr cyflym i dros 244,600 o adeiladau.
English: Thank you for that answer, Deputy Minister. I know, of course, this is a largely non-devolved area of work, but I do recognise that, over the last few years, because of the failure of the UK Government to provide sufficient investment where the commercial market won't provide this vital service for our communities and business, the Welsh Government has stepped into this space and invested in high-quality broadband infrastructure, improving digital connectivity through the Superfast Cymru programme, as you've already highlighted - something I know that has a very positive impact in my constituency. So, can I ask the Deputy Minister: what work are you doing with Welsh Government colleagues to press the UK Government to follow your lead and to provide funding for high-quality digital infrastructure that can further support areas like Merthyr Tydfil and Rhymney to improve their productivity and their competitiveness as an area for investment?
Welsh: Diolch am eich ateb, Ddirprwy Weinidog. Gwn, wrth gwrs, fod hwn yn faes gwaith sydd heb ei ddatganoli i raddau helaeth, ond rwy'n cydnabod, dros yr ychydig flynyddoedd diwethaf, oherwydd methiant Llywodraeth y DU i ddarparu buddsoddiad digonol lle na fydd y farchnad fasnachol yn darparu'r gwasanaeth hanfodol hwn i'n cymunedau a'n busnesau, fod Llywodraeth Cymru wedi camu i'r adwy ac wedi buddsoddi mewn seilwaith band eang o ansawdd uchel, gan wella cysylltedd digidol drwy raglen Cyflymu Cymru, fel y nodoch chi eisoes - rhywbeth rwy'n ymwybodol ei fod yn cael effaith gadarnhaol iawn yn fy etholaeth. Felly, a gaf fi ofyn i'r Dirprwy Weinidog: pa waith rydych yn ei wneud gyda'ch cyd-Weinidogion yn Llywodraeth Cymru i bwyso ar Lywodraeth y DU i ddilyn eich arweiniad ac i ddarparu cyllid ar gyfer seilwaith digidol o ansawdd uchel a all roi rhagor o gefnogaeth i ardaloedd fel Merthyr Tudful a Rhymni wella eu cynhyrchiant a'u cystadleurwydd fel ardal i fuddsoddi ynddi?
English: Minister, last month, the Federation of Small Businesses produced a report on how broadband and mobile connectivity hinders small businesses in south-east Wales. With regard to Wales, they point out that mobile phones are increasingly becoming a key element of connectivity for small business owners. In areas where superfast broadband is not available, there are disproportionately high numbers of small firms that say that they use their mobile phones for internet banking and to interact with customers and suppliers at the same time. Minister, what action will you take to extend broadband coverage to areas that are currently hard to reach, such as parts of the south-east Wales Valleys? Thank you.
Welsh: Weinidog, y mis diwethaf, cynhyrchodd y Ffederasiwn Busnesau Bach adroddiad ar sut y mae cysylltedd band eang a ffonau symudol yn rhwystro busnesau bach yn ne-ddwyrain Cymru. Wrth drafod Cymru, maent yn tynnu sylw at y ffaith bod ffonau symudol yn dod yn elfen fwyfwy allweddol o gysylltedd i berchnogion busnesau bach. Mewn ardaloedd lle nad oes band eang cyflym iawn ar gael, mae niferoedd anghymesur o uchel o gwmnïau bach yn dweud eu bod yn defnyddio eu ffonau symudol ar gyfer bancio dros y rhyngrwyd ac i ryngweithio â chwsmeriaid a chyflenwyr ar yr un pryd. Weinidog, pa gamau y byddwch yn eu cymryd i ymestyn cyrhaeddiad band eang i ardaloedd sy'n anodd eu cyrraedd ar hyn o bryd, megis rhannau o Gymoedd de-ddwyrain Cymru? Diolch.
English: Well, with respect to Mohammad Asghar, I have just answered that question. I would say to him that the UK Government - regardless of party, the UK Government has the lead role to play here. And, since his party has been in Government, we are falling woefully behind. We've stepped in where we shouldn't to provide this service. It is now time that the Government acts.
Welsh: Wel, gyda phob parch i Mohammad Asghar, rwyf newydd ateb y cwestiwn hwnnw. Buaswn yn dweud wrtho mai Llywodraeth y DU - waeth beth fo'i phlaid, Llywodraeth y DU sydd â'r rôl arweiniol i'w chwarae yma. Ac ers i'w blaid ddod i rym, rydym ar ei hôl hi'n druenus. Rydym wedi camu i'r adwy lle na ddylem orfod gwneud hynny i ddarparu'r gwasanaeth hwn. Mae'n bryd bellach i'r Llywodraeth weithredu.
English: In the last year, the Development Bank of Wales has supported 109 businesses in north Wales, with a total of £40 million of investment in the region since 2016. Business Wales has helped more than 6,000 businesses and entrepreneurs generate £30 million of investment, £16 million in exports and nearly 3,000 new jobs.
Welsh: Yn ystod y flwyddyn ddiwethaf, mae Banc Datblygu Cymru wedi cefnogi 109 o fusnesau yng ngogledd Cymru, gyda chyfanswm o £40 miliwn o fuddsoddiad yn y rhanbarth ers 2016. Mae Busnes Cymru wedi helpu mwy na 6,000 o fusnesau ac entrepreneuriaid i gynhyrchu £30 miliwn o fuddsoddiad, £16 miliwn mewn allforion a bron i 3,000 o swyddi newydd.
English: On 28 October, the Minister for Economy and Transport issued a written statement on the north Wales metro. Within that, much of the content was actually taken from the North Wales Economic Ambition Board's growth vision and growth bid documents - from integrated travel zones to the Wrexham to Bidston route to road and rail infrastructure. Heads of terms on the growth deal were due for agreement by the end of February, then deferred to July, then to October or November, and, once agreed, we understand that it will take four to six months to finalise the business case ahead of any spades in the ground. However, yesterday, our local paper reported that representatives of the North Wales Economic Ambition Board joined the Welsh and UK Governments to sign the heads of terms and agree on the seven programmes that will form the deal from 2020 onwards, and the chair of the board said: 'Our next steps will be to begin implementing the priority projects and leverage funding from the private sector in key areas', expected to reach a total investment of £1 billion. Why has the Welsh Government not shared this fantastic progress with us after all these months of delay, when it has been raised time and time again here? And how will the Welsh Government ensure that we will now be briefed on those priority programmes as they go forward, when they're likely to begin, and how they will be delivered?
Welsh: Ar 28 Hydref, cyhoeddodd Gweinidog yr Economi a Thrafnidiaeth ddatganiad ysgrifenedig ar fetro gogledd Cymru. Roedd llawer o gynnwys y datganiad hwnnw wedi'i gymryd o ddogfennau gweledigaeth twf a chais twf Bwrdd Uchelgais Economaidd Gogledd Cymru - o barthau teithio integredig i'r llwybr rhwng Wrecsam a Bidston i'r seilwaith ffyrdd a rheilffyrdd. Roedd disgwyl i benawdau'r telerau ar y fargen twf gael eu cytuno erbyn diwedd mis Chwefror, yna cawsant eu gohirio tan fis Gorffennaf, yna tan fis Hydref neu fis Tachwedd, ac ar ôl iddynt gael eu cytuno, deallwn y bydd yn cymryd pedwar i chwe mis i gwblhau'r achos busnes cyn rhoi unrhyw rawiau yn y ddaear. Fodd bynnag, ddoe, nododd ein papur lleol fod cynrychiolwyr Bwrdd Uchelgais Economaidd Gogledd Cymru wedi ymuno â Llywodraeth Cymru a Llywodraeth y DU i arwyddo penawdau'r telerau a chytuno ar y saith rhaglen a fydd yn ffurfio'r fargen o 2020 ymlaen, a dywedodd cadeirydd y bwrdd: 'Ein camau nesaf fydd dechrau gwaith ar y prosiectau â blaenoriaeth a cheisio cyllid gan y sector preifat mewn meysydd allweddol', y disgwylir iddo ddod i gyfanswm o £1 biliwn o fuddsoddiad. Pam nad yw Llywodraeth Cymru wedi rhannu'r cynnydd gwych hwn gyda ni wedi'r holl fisoedd hyn o oedi, o gofio bod hyn wedi'i godi yma dro ar ôl tro? A sut y bydd Llywodraeth Cymru yn sicrhau y byddwn yn cael ein briffio ar y rhaglenni blaenoriaeth hynny wrth iddynt fynd rhagddynt, pryd fyddant yn debygol o ddechrau, a sut y cânt eu cyflwyno?
English: I'm not entirely sure what to make of that question, really. The delay in the signing of the North Wales Economic Ambition Board was a result of delays by the UK Government. He then seemed to criticise us for adopting policies that the north Wales ambition board had advocated in its plan. He normally criticises us for not collaborating sufficiently with the North Wales Economic Ambition Board, so I'm not entirely sure of the point he was trying to get at there. We now have a way forward with the ambition board, and it's for them to work as a region. The whole point of these city regions is that leadership needs to come locally. It's for the local authorities working together to come up with a plan to satisfy the Welsh Government and the UK Government that they have robust plans in place that can be delivered on time and on budget, and then we will release the funds. It's not all the time to come complaining to the Welsh Government that they expect us to take the lead. This is the whole point of regional economic development: it's led by the region, and we work closely with them to do that. We co-produce that with them through our new regional economic approach, and the chief regional officer for north Wales is intimately involved with the board to do what we can. But this is a partnership and both partners have to act.
Welsh: Nid wyf yn hollol siŵr sut i ymateb i'r cwestiwn hwnnw, a dweud y gwir. Roedd yr oedi wrth arwyddo gyda Bwrdd Uchelgais Economaidd Gogledd Cymru yn ganlyniad i oedi gan Lywodraeth y DU. Ymddengys ei fod wedyn yn ein beirniadu am fabwysiadu polisïau roedd bwrdd uchelgais gogledd Cymru wedi'u hyrwyddo yn ei gynllun. Mae fel arfer yn ein beirniadu am beidio â chydweithredu'n ddigonol â Bwrdd Uchelgais Economaidd Gogledd Cymru, felly nid wyf yn hollol siŵr beth oedd y pwynt y ceisiai ei wneud. Bellach, mae gennym ffordd ymlaen gyda'r bwrdd uchelgais, a mater iddynt hwy yw gweithio fel rhanbarth. Holl bwynt y dinas-ranbarthau hyn yw bod angen i'r arweinyddiaeth fod yn lleol. Mater i'r awdurdodau lleol, gan weithio gyda'i gilydd, yw llunio cynllun i fodloni Llywodraeth Cymru a Llywodraeth y DU fod ganddynt gynlluniau cadarn ar waith y gellir eu cyflawni ar amser ac o fewn y gyllideb, ac yna byddwn yn darparu'r arian. Nid dod i gwyno i Lywodraeth Cymru drwy'r amser eu bod yn disgwyl inni gymryd yr awenau. Dyma holl bwynt datblygu economaidd rhanbarthol: caiff ei arwain gan y rhanbarth, ac rydym yn gweithio'n agos gyda hwy i wneud hynny. Rydym yn cydgynhyrchu hynny gyda hwy drwy ein dull economaidd rhanbarthol newydd, ac mae prif swyddog rhanbarthol gogledd Cymru yn gweithio'n agos â'r bwrdd i wneud yr hyn a allwn. Ond partneriaeth yw hon, ac mae'n rhaid i'r ddau bartner weithredu.
English: Yes. Winter preparedness is vital for our transport networks. We are in regular contact with local authorities to monitor salt stock levels, ensuring that we can maintain the safety and reliability of the network. We also work closely with rail and bus companies so that the public transport system is prepared.
Welsh: Gwnaf. Mae parodrwydd ar gyfer y gaeaf yn hanfodol i'n rhwydweithiau trafnidiaeth. Rydym mewn cysylltiad rheolaidd ag awdurdodau lleol i fonitro lefelau stociau halen, gan sicrhau y gallwn gynnal diogelwch a dibynadwyedd y rhwydwaith. Rydym hefyd yn gweithio'n agos gyda chwmnïau rheilffyrdd a bysiau i sicrhau parodrwydd y system drafnidiaeth gyhoeddus.
English: Thank you for your answer, Deputy Minister. Certainly in my constituency over recent weeks there's been a number of flooding issues where we've seen a number of road closures. And what constituents come to me about is the fact that they can't get information about where roads are closed, whether it be trunk roads or local-authority-responsibility roads. Now, I know the Minister has previously mentioned when he's come to the Economy, Infrastructure and Skills Committee that communication is something that he would like to see improved for planned roadworks. I appreciate that flooding is not planned, but it would be useful, would you not agree, to have a one-stop shop where Traffic Wales can list all road closures, whether they are planned or in the event of flooding incidents? And I would hope that you would agree it's not beyond the wit of man -
Welsh: Diolch am eich ateb, Ddirprwy Weinidog. Yn sicr, yn fy etholaeth dros yr wythnosau diwethaf, bu nifer o broblemau gyda llifogydd lle rydym wedi gweld nifer o ffyrdd yn cau. A'r hyn y mae etholwyr yn dod ataf yn ei gylch yw'r ffaith na allant gael gwybodaeth am ble mae'r ffyrdd ar gau, boed yn gefnffyrdd neu'n ffyrdd sy'n gyfrifoldeb i'r awdurdod lleol. Nawr, gwn fod y Gweinidog eisoes wedi crybwyll wrth Bwyllgor yr Economi, Seilwaith a Sgiliau fod cyfathrebu'n rhywbeth yr hoffai ei weld yn cael ei wella ar gyfer gwaith ffordd a gynllunnir. Rwy'n derbyn nad yw llifogydd wedi'u cynllunio, ond oni fyddech yn cytuno y byddai'n ddefnyddiol cael siop un stop lle gall Traffig Cymru restru'r holl ffyrdd sydd ar gau, boed yn gau wedi'i gynllunio neu mewn achosion o lifogydd? A buaswn yn gobeithio eich bod yn cytuno nad yw y tu hwnt i allu dyn -
English: Or woman.
Welsh: Neu fenyw.
English: - or woman, Joyce, to have the facility to allow local authorities to pass on information to Traffic Wales's website, so that we've got that one-stop shop for any kind of road disruption.
Welsh: - neu fenyw, Joyce, i gael cyfleuster i ganiatáu i awdurdodau lleol drosglwyddo gwybodaeth i wefan Traffig Cymru, fel bod gennym y siop un stop honno ar gyfer unrhyw fath o broblemau ar y ffordd.
English: Yes, I'd agree with that, and that is supposed to be happening. The Twitter feeds, certainly of the trunk road agencies that I follow, are regularly updating on both planned and unplanned road closures. So, if the Member has some particular examples of where that's failing to happen, I'd be happy to look into it further.
Welsh: Iawn, buaswn yn cytuno â hynny, ac mae hynny i fod i ddigwydd. Mae'r ffrydiau Twitter, yn sicr rhai'r asiantaethau cefnffyrdd rwyf yn eu dilyn, yn rhoi diweddariadau rheolaidd ar ffyrdd sydd wedi cau, boed yn gau wedi'i gynllunio neu beidio. Felly, os oes gan yr Aelod rai enghreifftiau penodol o ble nad yw hynny'n digwydd, rwy'n fwy na pharod i ymchwilio ymhellach i hynny.
English: Deputy Minister, as the winter comes, the hours of darkness get longer and, therefore, we need to be looking at driving in the hours of darkness, and we would, obviously, rely upon street lighting, where it is available, to be operationally effective, particularly along the trunk roads. Now, in Port Talbot the streetlighting and the overhead section has been taken away for several months. The stumps still stand there and in the darkness and the night you can't see the stumps because it's that dark. When will the Welsh Government actually be putting the lights back in place so that elevated section of the M4, which should be lit, is lit? It should be safer for drivers, particularly in an area that is criticised very much for the traffic congestion.
Welsh: Ddirprwy Weinidog, wrth i'r gaeaf agosáu, mae'r oriau tywyll yn mynd yn hwy, ac felly mae angen inni edrych ar yrru yn ystod yr oriau tywyll, a byddem yn amlwg yn dibynnu ar oleuadau stryd, lle maent ar gael, i weithio'n effeithiol, yn enwedig ar hyd y cefnffyrdd. Nawr, ym Mhort Talbot, mae'r goleuadau stryd yn y rhan uwchddaearol wedi cael eu tynnu oddi yno ers misoedd lawer. Mae'r bonion yno o hyd, ac yn y tywyllwch ac yn y nos ni allwch weld y bonion gan ei bod mor dywyll. Pryd fydd Llywodraeth Cymru yn gosod y goleuadau yn eu holau, fel bod rhan uwchddaearol yr M4 a ddylai fod wedi'i goleuo, yn cael ei goleuo? Dylai fod yn fwy diogel i yrwyr, yn enwedig mewn ardal sy'n cael ei beirniadu'n fawr am y tagfeydd traffig.
English: Well, certainly, the columns were cut down in April after one of them collapsed. The other structures were found to have failures that made them a safety risk. They were, therefore, removed. A report was then commissioned to look at what options were available to us, and found that in the 20 years since the lights have been in place the standards have changed and, in fact, by modern standards, it wouldn't have been built like that in the first place, and the view of the experts was that the section of road was overlit. They're now looking at what the options are, of how alternatives can be put in place and how we can bear cognisance to the decarbonisation agenda. So, we would possibly have lighting options using less energy. So, that is currently taking place. It will take some three months for the lighting columns to be ordered, so it's unlikely to happen this financial year. We are considering options in the meantime, particularly floodlighting, but that would need generators. But we are hoping to have some recommendations we can act on in the coming months.
Welsh: Wel, yn sicr, torrwyd y colofnau ym mis Ebrill ar ôl i un ohonynt gwympo. Canfuwyd fod gan y strwythurau eraill fethiannau a oedd yn eu gwneud yn risg diogelwch. Fe'u symudwyd o'r herwydd. Yna, comisiynwyd adroddiad i edrych ar ba opsiynau a oedd ar gael i ni, a chanfuwyd bod y safonau wedi newid yn yr 20 mlynedd ers gosod y goleuadau, ac mewn gwirionedd, yn ôl safonau modern, ni fyddai'r ffordd wedi cael ei hadeiladu fel hynny yn y lle cyntaf, a barn yr arbenigwyr oedd fod y darn hwnnw o'r ffordd wedi'i oroleuo. Maent yn edrych yn awr ar beth yw'r opsiynau, ar sut y gellir rhoi dewisiadau amgen ar waith a sut y gallwn ystyried yr agenda ddatgarboneiddio. Felly, o bosibl, byddai gennym opsiynau goleuo sy'n defnyddio llai o ynni. Felly, mae hynny'n digwydd ar hyn o bryd. Bydd yn cymryd tua thri mis i archebu'r colofnau goleuo, felly mae'n annhebygol o ddigwydd yn y flwyddyn ariannol hon. Rydym yn ystyried opsiynau yn y cyfamser, yn enwedig llifoleuadau, ond byddai angen generaduron ar gyfer hynny. Ond rydym yn gobeithio cael rhai argymhellion y gallwn eu rhoi ar waith yn ystod y misoedd nesaf.
English: Thank you. The Welsh Government is working with local authorities to develop a comprehensive programme of enhancements across all modes to improve transport links across the region that will support our communities and deliver sustainable growth.
Welsh: Diolch. Mae Llywodraeth Cymru yn gweithio gydag awdurdodau lleol i ddatblygu rhaglen gynhwysfawr o welliannau ar draws pob dull trafnidiaeth i wella cysylltiadau trafnidiaeth ar draws y rhanbarth a fydd yn cefnogi ein cymunedau ac yn sicrhau twf cynaliadwy.
English: Thank you, Deputy Minister. While somewhat justifiably a lot of the attention has been given to congestion on the M4 around Newport and the impact that it is having on the economy of the entire M4 corridor, my region is also suffering from congestion on the motorway. Junction 48 has seen nearly a 50 per cent increase in traffic in recent years, and junction 47 sees nearly 80,000 vehicles per day. Unfortunately, for many, there is no reliable alternative. The main bus operator in Swansea has just been fined because its services are so poor and unreliable. Patients travelling to Singleton and Morriston hospitals found the bus late more often than not, and the service was often cancelled altogether. And as for the train, many of my constituents complain of overcrowding and delays, and the cost per mile is higher than their car. Minister, when can my constituents expect a cheaper, more reliable public transport service?
Welsh: Diolch, Ddirprwy Weinidog. Er efallai y gellir cyfiawnhau llawer o'r sylw i dagfeydd ar yr M4 ger Casnewydd a'r effaith y mae hynny'n ei chael ar economi coridor yr M4 yn gyffredinol, mae fy rhanbarth i hefyd yn dioddef o dagfeydd ar y draffordd. Mae cynnydd o bron i 50 y cant wedi bod mewn traffig ar gyffordd 48 yn ystod y blynyddoedd diwethaf, ac mae bron i 80,000 o gerbydau y dydd yn defnyddio cyffordd 47. Yn anffodus, i lawer, nid oes dewis arall dibynadwy i'w gael. Mae'r prif weithredwr bysiau yn Abertawe newydd gael dirwy gan fod ei wasanaethau mor wael ac annibynadwy. Mae bysiau'r cleifion sy'n teithio i ysbytai Singleton a Treforys yn hwyr yn amlach na pheidio, ac mae'r gwasanaeth yn aml yn cael ei ganslo'n gyfan gwbl. Ac o ran y trên, mae llawer o fy etholwyr yn cwyno am orlenwi ac oedi, ac mae'r gost fesul milltir yn uwch na'u ceir. Weinidog, pryd y gall fy etholwyr ddisgwyl gwasanaeth trafnidiaeth gyhoeddus rhatach a mwy dibynadwy?
English: What about the M4?
Welsh: Beth am yr M4?